EROTUOMARIKOULUTUS		     Vastaaja:_______________________________

Ohjeita: Vastaa lyhyesti ja yksiselitteisesti. Merkitse vastauksesi lisäksi se sääntökirjan (SK) tai erotuomarin ohjekirjan (CB) kohta johon perustat vastauksesi. Esimerkki: Pelialuetta reunustavassa laidassa olevissa ovissa on maksimiovenraoksi määritetty 0,8 senttimetriä.
väärin,  0,5cm 	sk 104	

1.	Vähintään toisen puolen jääkiekosta on oltava kokonaan musta.

2.	Jos loukkaantunut rangaistu pelaaja palaa peliin ennen kuin hänen rangaistusaikansa on päättynyt, tuomitaan kyseiselle pelaajalle lisää pieni rangaistus.

3.	Pelaajalle joka lähtee rangaistusaitiosta ennen rangaistuksensa päättymistä tarkoituksenaan vastustaa tuomariston tekemää päätöstä, tuomitaan 2 + PRK.

4.	Sääntökirjan mukaan on rivojen eleiden käyttämisestä tuomittava joukkueen toimihenkilölle ottelurangaistus (OR).

5.	Jos ei-rikkonut joukkue pelaa kiekon omaan maaliinsa siirretyn rangaistuksen aikana ilman että vastustaja häiritsee tilanteessa millään tavoin, maali hyväksytään ja siirrettynä ollut rangaistus tuomitaan normaaliin tapaan.

6.	Tapahtumat kentällä: Ajassa 3.00 pelaajille A 16 ja B 3 tuomitaan molemmille pieni rangaistus väkivaltaisuudesta. Ajassa 3.30 pelaajalle A 9 tuomitaan pieni rangaistus koukkaamisesta. B-joukkue tekee maalin ajassa 4.00. Kuka pääsee pois rangaistusaitiosta?

7.	Rangaistusaition valvojan tekemän virheen takia rangaistu pelaaja joutui olemaan liian kauan rangaistusaitiossa. Vastustaja teki maalin tämän ”ylimääräisen ylivoimansa” aikana. Hyväksytäänkö maali?

8.	Rangaistusaitiossa oleva pelaaja luovuttaa oman mailansa jäällä olevalle kanssapelaajalleen, jonka oma maila on rikkoutunut. Ratkaisu.

9.	Jos joukkueen toimihenkilö menee jäälle erän aikana ilman lupaa, tuomitaan hänelle…

10.	Jos jäällä on loukkaantunut pelaaja ja syntyy pelikatko, niin joukkueen lääkäri (tai vastaava) saa mennä jäälle hoitamaan loukkaantunutta pelaajaa ilman tuomarin lupaa.

11.	Tapahtumat kentällä: Ajassa 3.00 A 16 saa pienen rangaistuksen ja B 3 saa pienen rangaistuksen väkivaltaisuudesta. Ajassa 3.30 A 9 saa pienen rangaistuksen koukkaamisesta. B tekee maalin rangaistuslaukauksesta ajassa 4.00. Kuka pääsee pois rangaistusaitiosta.

12.	Jos joukkue ei aseta erätauon jälkeen sääntöjen mukaista lukumäärää pelaajia aloittamaan erää, joukkueelle tuomitaan joukkuerangaistus.

13.	Jos samalla katkolla tuomitaan samalle joukkueelle useita rangaistuksia, kärsitään rangaistukset aina siinä järjestyksessä jossa ne tapahtuivat.  

14.	Rangaistulle pelaajalle joka tulee rangaistusaitiosta jäälle ja protestoi päätuomarin antamaa rangaistusta tuomitaan pieni rangaistus (2´) ja käytösrangaistus (10 ´).

15.	Pelaajalle, joka heittää mailansa pelialueen ulkopuolelle tuomitaan pelirangaistus käytöksestä.

16.	Missä järjestyksessä merkitään pöytäkirjaan seuraavat saman pelaajan samaan aikaan saamat rangaistukset: 2+2, 10, 20(PRK) ja 25(OR), ja montako pelaajaa istuu näitä rangaistuksia rangaistusaitiossa, kun tilanteessa ei tuomita muita rangaistuksia, eikä aiempia rangaistuksia myöskään ole?

17.	Mikä rangaistuksista ei kumoudu?
A - joukkue			B - joukkue			
A 6	2 min	3.00	B 11	2+2+2 min	3.00	
A 9	2+2 min	3.00	B 12	2 min	3.00	
A 7	2+2 min	3.00				

	

18.	Mikä rangaistuksista ei kumoudu ja millä perusteella?
A - joukkue			B - joukkue			
A 3	2+2 min	3.00	B 17	2+2 min	3.00	
A 4	2 min	3.00	B 19	2+2 min	3.00	
A 6	2+2+2 min	3.00				

	

19.	Tapahtuu seuraavaa:
A - joukkue			B - joukkue			
A 6	5+PRK	3.00	B 11	2 min	3.00	
A 9	2 min	3.00				
			maali	4.00		

Mikä rangaistus päättyy ajassa 4.00?

20.	Kuinka monta sijaista ja kenelle sijaisia asetetaan?
A - joukkue			B - joukkue			
A 3	2+2 min	3.00	B 11	2+5 min+PRK	3.00	
A 4	2 min	3.00	B 13	5 min+PRK	3.00	
A 6	5 min+PRK	3.00				

	
21.	Tapahtuu seuraavaa:
A - joukkue			B - joukkue			
A 1 (mv)	2 min	3.00				
A 1 (mv)	10 min	3.30				
A 1 (mv)	2 min	4.00	maali	4.20		

     Mihin aikaan päättyy maalivahdille tuomittu käytösrangaistus?

22.	Tapahtuu seuraavaa:
A - joukkue			B - joukkue			
A 6	2+5+PRK	3.00				
A 9	2	3.30				
			maali	3.40		

     
A9 rangaistus päättyy maalista ajassa 3.40

23.	Tapahtumat kentällä:
A - joukkue			B - joukkue			
A 8	2 min	3.40	B 6	5 min	3.40	
A 10	2 min	3.50				
			maali	5.00		

		Mikä rangaistus päättyy maalista ajassa 5.00?

24.	Tapahtuu seuraavaa:
A - joukkue			B - joukkue			
A 6	2 min	3.00	B 11	2 min	3.00	
A 9	5+PRK	3.30				
			maali	4.00		

     Mikä rangaistus päättyy ajassa 4.00?

25.	Pelaajalle A8 on tuomittu kampituksesta pieni rangaistus. Hän ei etene suoraan rangaistusaitioon, vaikka linjatuomari onkin ohjaamassa häntä. Ratkaisu?

26.	Päätuomari neuvottelee erotuomarialueella linjatuomareiden kanssa, kun pelaaja A10 tulee kyseiselle alueelle ja jää väittelemään erotuomareiden kanssa. Ratkaisu?

27.	Pelaajalle A8 on tuomittu rangaistus kiistassa. Selvitetyn kiistan jälkeen hän ei etene suoraan ja välittömästi rangaistusaitioon, vaikka linjatuomari yrittääkin häntä sinne ohjata. Ratkaisu?

28.	Voiko kotijoukkue valita ensimmäisessä erässä puolustettavakseen toisen kenttäpäädyn, kuin lähinnä omaa vaihtopenkkiään olevan?

29.	Aloituksen aikana tuomitaan yhdelle pelaajista käytösrangaistus. Toimintaohje on, että kyseisen pelaajan tilalle otetaan jäälle uusi pelaaja, mutta muita vaihtoja ei tilanteessa sallita.

30.	Mikä rangaistus tuomitaan pelaajalle joka lähtee ensimmäisenä pelaajana kiistaan rangaistusaitiosta?

31.	Mikä rangaistus tuomitaan pelaajalle joka lähtee ensimmäisenä pelaajana kiistaan pelaajapenkiltä?

32.	Mikä rangaistus tuomitaan muille kuin ensimmäiselle pelaajalle jotka lähtevät kiistaan pelaajapenkiltä?

33.	Ottelun viime hetkillä tehdään rike, josta on tuomittava rangaistuslaukaus. Otteluaika loppuu ennen kuin pelikatko syntyy. Jos pelin jälkeen suoritettavasta rangaistuslaukauksesta tehdään maali, niin mikä merkitään maalintekoajaksi?

34.	Pelaajalle A6 tuomitaan ottelurangaistus ajassa 25.00. Mitä merkitään pöytäkirjaan rangaistuksen päättymisajaksi?

35.	Maalivahdin saama rangaistus on ns. kumoutuva rangaistus. Asetetaanko sijainen kentältä kärsimään kyseistä rangaistusta?

36.	Aloitus tapahtuu A-joukkueen hyökkäysalueen aloituspisteestä ja A-joukkue voittaa aloituksen ”100-0”, tehden maalin välittömästi aloituksen jälkeen. Tällöin takalinjatuomari ilmoittaa tuomarille, että maalin tehneellä A-joukkueella oli liian paljon pelaajia jäällä. Ratkaisu?

37.	Tapahtuu seuraavaa:
A - joukkue			B - joukkue			
A 7	2 min	3.30	B 11	2 min	3.30	
			B 14	5+PRK	3.40	
			B 19	2 min	3.50	
MAALI		4.00				

Mikä rangaistus päättyy maalista 4.00?

38.	Maalivahti heittää kiekon kohti vastustajan maalia ja kiekon saa haltuunsa hänen joukkuetoverinsa. Ratkaisu?

39.	Tapahtuu seuraavaa:
A - joukkue			B - joukkue			
A 7	2+2 min	3.00				
A 9	2 min	4.00				
			MAALI		4.30	
			MAALI 		5.30	

Mikä on pelaajien määrä kentällä maalin jälkeen ajassa 5.30?

40.	Pelaajalle B 9 tuomitaan rangaistus korkeasta mailasta. Samalla katkolla, ennen kuin B 9:n rangaistus alkaa, joukkueelle B tuomitaan joukkuerangaistus. Voiko B 9 kärsiä myös joukkuerangaistuksen?

41.	Jos ottelun jälkeisessä kättelytilanteessa syntyy tappelu, niin onko tuomarilla mahdollisuus tuomita pelaajille muita kuin käytösrangaistuksia?

42.	Tapahtuu seuraavaa:
A - joukkue			B - joukkue			
A 7	5+PRK	3.30	B 11	5+PRK	3.30	
A 8	5+PRK	3.40				
A 9	2 min	3.50				
			MAALI 		4.00	

Mikä rangaistus päättyy maalista 4.00?

43.	Maalivahdille tuomitaan samalla pelikatkolla kaksinkertainen pieni rangaistus ja iso rangaistus sekä automaattinen pelirangaistus käytöksestä. Ratkaisu?

44.	Läpiajossa oleva pelaaja kampitetaan ja kiekko jää vapaaksi. Hänen kanssapelaajansa tulee takaa, ottaa haltuunsa vapaan kiekon ja laukoo vapaasti kohti maalia, mutta kiekko ei mene maaliin. Ratkaisu?

45.	Maalivahti heittää kiekon kohti vastustajan maalia ja kiekon saa haltuunsa vastustavan joukkueen pelaaja. Ratkaisu?

46.	Joukkueiden ollessa tasalukuiset laukaistaan keskiviivan takaa siten, että se osuu maalikehikon pystytolppaan ja menee maaliviivan ylitse, ei kuitenkaan maaliin. Ratkaisu?

47.	Erotuomarin mennessä ilmoittamaan syntynyttä maalia hänelle ilmoitetaan, ettei kello käynyt maalin syntyessä. Onko maali hyväksyttävä?

48.	Jos joukkueella on kärsittävänä enemmän kuin kaksi rangaistusta ja rangaistuksia päättyy siten, että joukkueella on oikeus saada neljäs tai viides pelaaja takaisin jäälle, on joukkueella oikeus määrätä missä järjestyksessä pelaajat palaavat kentälle.

49.	Toimintaohje joukkueen vaihtaessa pelaajia vaihtoajan umpeuduttua on seuraava: Vaihto takaisin, varoitus valmentajalle, toistuessa joukkuerangaistus.

50.	Maalivahdin riisuessa kasvosuojuksensa saadakseen aikaan pelikatkon, on tuomarin varoitettava häntä ilmoittaen rikkeen uusimisen aiheuttavan pienen rangaistuksen.

51.	Sääntökirjan mukaan tilannetta pidetään ryntäyksenä silloin, kun pelaaja ottaa vauhtia enemmän kuin kaksi askelta taklatessaan vastustajaa.

52.	Keihästämisestä voidaan tuomita ottelurangaistus vain jos keihästetty pelaaja loukkaantuu.

53.	Jos maalivahti sulkee kiekon maaliviivan ja aloitusympyröiden lähimpänä keskialuetta olevien ryhmitysmerkkien välisellä alueella ilman, että vastustaja ahdistaa häntä, on kyseiselle maalivahdille tuomittava pieni rangaistus pelin viivyttämisestä.

54.	Puolustavan joukkueen maalivahti on vaihdettu kenttäpelaajaan ja puolustavan joukkueen pelaaja lyö kädellään maalialueella jäässä olevaa kiekkoa. Tilanteesta on tuomittava maali.

55.	Joukkue on vaihtanut maalivahtinsa kenttäpelaajaan ja pelaajapenkillä oleva maalivahti rikkoo jäällä olevaa vastustavan joukkueen pelaajaa. Ratkaisu.

56.	Katkolla ajassa 58.20 A-joukkueen pelatessa kolmella kenttäpelaajalla B-joukkueen neljää kenttäpelaajaa vastaan, esittää A-joukkueen kapteeni aiheettomaksi osoittautuvan varusteen mittauspyynnön. Ratkaisu?

57.	Jos sääntörikkomus edellyttää rangaistuslaukausta ja rikkeeseen liittyy pieni rangaistus, annetaan ei-rikkoneelle joukkueelle mahdollisuus valita joko rangaistuslaukaus tai pieni rangaistus rikkoneelle pelaajalle.

58.	Syntyneellä pelikatkolla joukkue A vaihtaa pelaajiaan, mutta B joukkue jatkaa entisellä miehityksellään. Aloitustilanteessa, ennen pelin käynnistymistä, A-joukkue viivyttää aloitusta siinä määrin, että sille tuomitaan joukkuerangaistus. Rangaistuksen määrääminen antaa molemmille joukkueille oikeuden jäällä olevien pelaajien vaihtamiseen normaalien vaihtosääntöjen puitteissa.

59.	Hyväksytäänkö maali tilanteessa, jossa kiekko kimpoaa erotuomarista maalin edessä olevalle hyökkäävän joukkueen pelaajalle ja hän tekee maalin?

60.	Tilanteessa A-joukkue on vajaalukuinen pienen rangaistuksen johdosta. B-joukkueelle on tulossa rangaistus (siirrettynä) kiekon ollessa A-joukkueen puolustusalueella. A-joukkue ei halua pelata kiekkoa, että heidän rangaistuksestaan kuluisi mahdollisimman paljon aikaa, ja toistuneiden ”pelaa” huutojen jälkeen päätuomari katkaisee pelin. Mistä suoritetaan seuraava aloitus?

61.	Hyökkäävän joukkueen pelaaja kääntää luistintaan ohjatakseen kiekon maaliin ja onnistuu aikeessaan. Ratkaisu?

62.	Hyökkäävän joukkueen pelaaja lyö kiekkoa kädellään. Kiekko osuu puolustavan joukkueen pelaajaan ja hänestä suuntaa muuttaen menee maaliin. Ratkaisu?

63.	Onko sallittua käyttää vastustajan ottamaa aikalisää oman joukkueen lämmittelyyn jäällä?

64.	Hyökkäävän joukkueen pelaaja potkaisee kiekkoa kohti vastustajan maalia ja potkaistu kiekko osuu hänen joukkuetoverinsa mailaan josta se kimpoaa maaliin. Ratkaisu?

65.	Rangaistuslaukausta suorittava pelaaja laukaisee kiekon suoraan päätypleksin yli. Mistä tapahtuu seuraava aloitus?

66.	Kiekko on maalialueella. Maalialueen ulkopuolella oleva pelaaja haalii kiekon vartalonsa alle maalialueen ulkopuolelle aiheuttaen pelikatkon. Ratkaisu? 

67.	Hyökkäävän joukkueen pelaaja on ennen kiekkoa maalialueella. Kyseisen pelaajan liikkuessa maalialueen läpi, kiekko kimpoaa hänen mailastaan maaliin. Ratkaisu?

68.	Jatkoajan ja rangaistuslaukauskilpailun välisellä katkolla ei suoriteta mailan tai varusteiden mittauksia.

69.	Jos maalivahti poistaa kypäränsä tai kasvosuojuksensa aiheuttaakseen pelikatkon tilanteessa jossa vastustaja on läpiajossa, tuomitaan rangaistuslaukaus ei-rikkoneen joukkueen hyväksi. 

70.	Jos peli katkaistaan maalivahdin liian aikaisen vaihdon vuoksi, suoritetaan seuraava aloitus aina kentän keskipisteestä.

71.	Siirretyn paitsiotilanteen aikana puolustavan joukkueen pelaaja laukaisee kiekon suoraan laidan yli siten, että kiekko ylittää laidan puolustusalueen kohdalla. Ratkaisu ja seuraavan aloituksen paikka?

72.	Mikä rangaistus tuomitaan, jos joukkueen kapteeni lähtee pelaajapenkiltä ja tulee kutsumatta jäälle keskustelemaan erotuomarin kanssa?

73.	Jos tunnistettava joukkueen toimihenkilö heittää mailan tai muun esineen pelaajapenkiltä jäälle, tuomitaan hänelle pelirangaistus käytöksestä ja hänen joukkueelleen joukkuerangaistus.

74.	Jos kapteeni tai varakapteeni lähtee pelaajapenkiltä valittamaan rangaistuksesta, tuomitaan hänen joukkueelleen joukkuerangaistus.

75.	Maalialueella oleva maalivahti kurottaa mailallaan kohti kiekkoa pitkän ollessa syntymässä, mutta nostaakin viime hetkellä mailansa pois kiekon edestä. Ratkaisu?

76.	Voidaanko maali hyväksyä, jos hyökkäävän pelaaja taklataan maalialueellaan olevan maalivahdin päälle ja kiekko menee tämän jälkeen maaliin?

77.	Pelaaja laukaisee kiekon omalta puolustusalueeltaan siten, että kiekko menee suoraan yli laidan vastustajan maalin takana oleviin suojaverkkoihin. Ratkaisu?

78.	Kiekko on A-joukkueen puolustusalueella B-joukkueen hallussa, kun joku A-joukkueen toimihenkilöistä (tunnistamaton) heittää juomapullon kohti kiekkoa kuljettavaa B-joukkueen pelaajaa. Ratkaisu.

79.	Aiheeton varusteiden mittauspyyntö aiheuttaa aina joukkuerangaistuksen.

80.	Kaksi pelaajaa tappelee jäällä pelaajapenkin välittömässä läheisyydessä. Pelaajapenkillä oleva pelaaja osallistuu kiistaan pysyen koko ajan poissa jäältä. Kyseiselle pelaajalle tuomitaan käytösrangaistus.

81.	Päätuomarilla on käsi ylhäällä A-joukkueelle tulevan siirretyn rangaistuksen merkiksi, kun B-joukkue pelaa kiekkoa korkealla mailalla omalla puolustusalueellaan aiheuttaen pelikatkon. Mistä suoritetaan seuraava aloitus?

82.	Jos hyökkäävä pelaaja on ennen kiekkoa maalialueella ja kiekko menee maaliin, ei maalia voida koskaan hyväksyä.

83.	Pelaajapenkillä oleva tunnistettava pelaaja heittää mailansa oman joukkueen puolustusalueella olevan kiekon suuntaan. Ratkaisu?

84.	Mistä suoritetaan aloitus jos joukkue pelaa kiekkoa omalla puolustusalueellaan ja syyllistyy kiekon siellä ollessa maalivahdin liian aikaiseen vaihtoon?

85.	A-joukkueen pelaaja nro 8 on poistettu aloituksesta, mutta kiekkoa ei vielä ole pudotettu. Kun A7 viivyttelee tuomarin varoituksen jälkeen, on hänelle tuomittava pieni rangaistus pelin viivyttämisestä.

86.	Maalivahti lähtee maaliltaan kohti vaihtoaitiota jättäen (tarkoituksellisesti) mailansa maalin eteen. Hänen ollessaan vielä jäällä, osuu vastustajan laukaisema kiekko maalivahdin jättämään mailaan ja kimpoaa siitä ohi maalin. Tuomarin ratkaisu.

87.	Tunnistettava joukkueen pelaaja heittää pelaajapenkiltä uuden mailan joukkueensa maalivahdille. Ratkaisu?

88.	Mikä rangaistus tuomitaan sääntökirjan mukaan pelaajalle, joka lyötynä lyö tai yrittää lyödä takaisin?

89.	Joukkueen tunnistettu valmentaja lyö laitaa mailalla pelin ollessa käynnissä. Ratkaisu?

90.	Tunnistamaton joukkueen pelaaja heittää pelaajapenkiltä juomapullon joukkueensa maalivahdille. Ratkaisu?

91.	Jäällä oleva pelaaja heittää mailan puolueettomalla alueella olevan kiekon suuntaan?

92.	Pelaajapenkillä oleva tunnistettava pelaaja heittää mailan puolueettomalla alueella olevan kiekon suuntaan?

93.	Pelaaja vuotaa verta nenästään. Hän pyyhkäisee eritteet kädellään ja heittää ne vastustajaa päin. Ratkaisu?

94.	Päätuomarilla on käsi ylhäällä A-joukkueelle tulevan siirretyn rangaistuksen merkiksi, kun B-joukkue pelaa kiekkoa korkealla mailalla omalla puolustusalueellaan aiheuttaen pelikatkon. Mistä suoritetaan seuraava aloitus?

95.	Hyökkäävän joukkueen pelaaja on läpiajossa. Puolustavan joukkueen maalivahti lähtee pelaajaa vastaan ja rikkoo läpipäässyttä pelaajaa. Tuomitaanko tilanteesta rangaistuslaukaus?

96.	A-joukkue pelaa viidellä pelaajalla B-joukkueen neljää pelaajaa vastaan. Puolueettomalla alueella tapahtuvan aloituksen aikana, ennen kuin linjatuomari on pudottanut kiekon jäähän, tuomitsee päätuomari yhdelle pelaajalle molemmista joukkueista pienen rangaistuksen. Voivatko joukkueet vaihtaa jäällä olevia pelaajia ennen pelin käynnistymistä?

97.	Puolustavan joukkueen pelaajalle tuomitaan rangaistus omalla puolustusalueellaan. Tämän jälkeen hyökkäävän joukkueen pelaajalle tuomitaan pieni rangaistus samalla pelikatkolla. Mistä suoritetaan seuraava aloitus?

98.	Jos paitsioon johtava syöttö annetaan hyökkäävän joukkueen omalta puolustusalueelta, tapahtuu seuraava aloitus syöttökohdasta.

99.	Maalivahdin saadessa pienen rangaistuksen nimetään sitä kärsimään sellainen joukkueen kenttäpelaaja joka oli jäällä rikkeen tapahtumahetkellä.

100.	Jos pelaaja estää vastustajaa koukkaamalla, voidaan tilanteesta tuomita erotuomarin harkinnan mukaan joko 2 min, 5 min + PRK tai OR.